จับตาผลลัพธ์ที่ด่านสำคัญ อาทิตย์นี้ที่ 1,194-1,202
ดัชนี SET มีลุ้นขึ้นต่อไปทดสอบแนวต้าน X ในรูป ซึ่งอาทิตย์นี้อยู่ที่ 1,194-1,202 และมีลุ้นว่าอาจจะทะลุแนวต้านดังกล่าวได้ เพราะดัชนีธนาคารได้ทะลุด่านสำคัญพอๆ กันขึ้นมาเมื่ออาทิตย์ที่แล้ว และยังมีลุ้นซิกแซ็กขึ้นต่อไปจนถึง 29 มี.ค. หรือเลยไปช่วงสงกรานต์ ซึ่งจะช่วยดึง SET ขึ้นต่อไปด้วย รวมทั้งพลังงานที่กำลังตั้งหลักขึ้นมาตามอธิบายด้านล่าง
19 มี.ค. 2555

ดัชนี SET มีลุ้นขึ้นต่อไปทดสอบแนวต้าน X ในรูป ซึ่งอาทิตย์นี้อยู่ที่ 1,194-1,202 และมีลุ้นว่าอาจจะทะลุแนวต้านดังกล่าวได้ เพราะดัชนีธนาคารได้ทะลุด่านสำคัญพอๆ กันขึ้นมาเมื่ออาทิตย์ที่แล้ว และยังมีลุ้นซิกแซ็กขึ้นต่อไปจนถึง 29 มี.ค. หรือเลยไปช่วงสงกรานต์ ซึ่งจะช่วยดึง SET ขึ้นต่อไปด้วย รวมทั้งพลังงานที่กำลังตั้งหลักขึ้นมาตามอธิบายด้านล่าง
ถ้า SET สามารถทะลุแนวต้าน X ในรูปได้ ก็อาจขึ้นต่อไปทดสอบ 1,215-1,233 ซึ่งเป็นอีกแนวต้านสำหรับอาทิตย์นี้
ในด้านความเสี่ยงของการลุ้นขึ้นต่อ และถ้าเราดูผิดกรณีที่ว่ามีลุ้นจะทะลุขึ้นไปนั้น SET อาจถอยลงไปทดสอบ 1,140-1,148 หรือต่ำลงไปที่เส้น Stoploss สำคัญตามในรูป ซึ่ง ณ ตอนนี้เส้น Stoploss ดังกล่าวอยู่ค่อนข้างลึกลงไปที่ 1,025 ซึ่งถ้ามีสัญญาณลดพอร์ตเนื่องจากความเสี่ยงของการแกว่งลงดังกล่าว ก็จะมี Update ให้ใน Daily Market Timing 
ในหุ้นหลัก SET50 ก็มีลุ้นว่าจะซิกแซ็กขึ้นต่อไปหลังจากตั้งหลักกลับขึ้นมาได้ โดยลุ้นต่อไปทดสอบ 850-860 หรือสูงกว่านั้น และในการลุ้นที่ต้องจับตาอาทิตย์นี้คือ ดัชนีธนาคารที่นำตลาดขึ้นมากำลังทดสอบด่าน Overbought ซึ่งเรื่องนี้เราจะคอยจับตาและ Update ให้ใน Daily Timing แต่ตอนนี้ยังเสี่ยงลุ้นต่อไปก่อนได้ว่า ธนาคารจะซิกแซ็กขึ้นต่อไปถึงปลาย มี.ค. หรือเลยไปสงกรานต์ตาม Cycle ในหมวดธนาคาร โดยอาจดูเสี่ยงขึ้นถ้าดัชนีธนาคารหลุด 445 ลงมา กรณีนั้นอาจแกว่งลงไปทดสอบ 438 
ส่วนพลังงานกำลังตั้งหลักขึ้นมาและมีลุ้นรีบาวด์ขึ้นมาช่วย โดยจับตาหุ้นโรงกลั่นด้วย โดยเฉพาะ TOP ที่มีลุ้นรีบาวด์ต่อไปทดสอบ 73.25 หรือสูงกว่านั้น 
ในหุ้นเป็นตัวๆ และหมวดอื่นๆ ที่ขอ Update คือ ICT กำลังมี Breakout สำคัญขึ้นมา และมีลุ้นขึ้นต่อ เมื่อดูจาก INTUCH ที่ยังมีเป้าอยู่สูงขึ้นไปที่ 67-70 และ THCOM ที่กำลังทะลุขึ้นมา และอาจต่อไปเขต 19-22 ส่วน ADVANC กำลังทดสอบด่าน 174-175 ทะลุก็อาจต่อไป 182 หรือสูงกว่านั้นมาก 
ในหมวดอื่นๆ ที่ยังดูมีลุ้นก็คือ Commerce, Medias และ Health Care เป็นตัวๆ ที่ขอ Update คือ BGH เล็งขึ้นต่อไปทดสอบ 92-94 และอื่นๆ เช่น AOT, BECL, GLOBAL เหล่านี้เป็นตัวอย่างและอื่นๆ ซึ่งก็จะมี Update ใน Daily Market Timing รวมทั้งรูป Chart ประกอบด้วย 
สำหรับแนวโน้มทองโลก ราคาทองโลกระยะสั้นยังดูเสี่ยง ถึงแม้จะมีแนวรับใกล้ๆ ที่เป็นเขตตั้งหลักแถวๆ 1,630 เหรียญสหรัฐ และ 1,616 เหรียญสหรัฐ ที่อาจใช้เวลาตั้งหลักจนถึงประมาณปลายเดือนหรือต้นเดือนหน้า ซึ่งเรื่องนี้เราจะคอย Update ให้ ระหว่างนี้ถ้าราคาทองโลกทะลุด่าน 1,681 เหรียญสหรัฐ ได้ก็มีลุ้นรีบาวด์ต่อไปทดสอบ 1,702 เหรียญสหรัฐ และ/หรือ 1,714 เหรียญสหรัฐ โดยสถานการณ์จะกลับมาดูดีขึ้นก็อาจต้องรอให้ปิดทะลุ 1,714 เหรียญสหรัฐ หรือมีสัญญาณเพิ่มเติมอย่างอื่นก่อน 
ส่วนทองบ้านเรานั้นก็ดูแนวรับแถวๆ 2.412.4 หมื่น ถ้ายืนไม่อยู่อาจแกว่งถอยลงไปตั้งหลักแถวๆ 2.39 หมื่น และ/หรือ 2.35 หมื่น กรณีรีบาวด์ก็มีด่านที่ 2.439 หมื่น และ 2.46 หมื่น ซึ่งถ้าปิดทะลุ 2.46 หมื่นได้ สถานการณ์ก็อาจดูดีขึ้น ซึ่งเรื่องนี้ก็จะมี Update ต่อไป